शाओशान
शाओशान (韶山, Shaoshan) चीन के हूनान प्रान्त के शिआंगतान (湘潭, Xiangtan) क्षेत्र में ज़िले के प्रशासनिक दर्जे वाला एक शहर है, जो जनवादी गणतंत्र चीन के संस्थापक माओ ज़ेदोंग का जन्मस्थान होने के लिए प्रसिद्ध है। चीन में जब १९४० के दशक में साम्यवादी क्रान्ति (कोम्युनिस्ट क्रांति) चल रही थी तो यह शहर साम्यवादी गुट का एक महत्वपूर्ण गढ़ था। सन् २०१० की जनगणना में शाओशान की आबादी लगभग १,००,००० थी जिनमें से १६,००० किसान थे। यह शहर हूनान की राजधानी, चांगशा, से लगभग ९० किमी दक्षिण पश्चिम पर स्थित है।